Ameerika Ühendriikide asepresidendi abikaasa

Ameerika Ühendriikide asepresidendi abikaasa on Ameerika Ühendriikide asepresidendi abikaasa. Tiitli Ameerika Ühendriikide teine leedi (Second Lady of the United States, lühend SLOTUS) võttis enda kohta kasutusele Jennie Tuttle Hobart, kelle abikaasa Garret Hobart oli asepresident aastail 1897–1899, ja seda kasutatakse tagasiulatuvalt alates Abigail Adamsist, kes oli 1789–1797 ametis olnud asepresidendi (ja 1797–1801 ametis olnud presidendi) John Adamsi abikaasa. Kokku on olnud 38 teist leedit, kellest 12 on hiljem saanud ka esileediks. Kuna asepresidendi ametikoht ei ole olnud pidevalt täidetud ja kuna asepresident on presidendist väiksema tõenäosusega abielus, on ajaloos esinenud pikemaid perioode, mil teine leedi puudus. Pikim selline periood oli aastail 1797–1813 (16 aastat). Seni viimane (kuni 20. jaanuarini 2021) teine leedi oli Karen Pence. 20. jaanuaril 2021 astus ametisse asepresident Kamala Harris, kelle abikaasa Doug Emhoffi kohta kasutatakse nimetust second gentleman of the United States. 1789–1797 Abigail Adams (John Adamsi abikaasa, sai esileediks) 1813–1814 Ann Gerry (Elbridge Gerry abikaasa) 1817–1825 Hannah Tompkins (Daniel Tompkinsi abikaasa) 1825–1832 Floride Calhoun (John Calhouni abikaasa) 1841 Letitia Christian Tyler (John Tyleri abikaasa, sai esileediks) 1845–1849 Sophia Dallas (George Dallase abikaasa) 1849–1850 Abigail Fillmore (Millard Fillmore'i abikaasa, sai esileediks) 1857–1861 Mary Cyrene Burch Breckinridge (John Breckinridge'i abikaasa) 1861–1865 Ellen Hamlin (Hannibal Hamlini abikaasa) 1865 Eliza McCardle Johnson (Andrew Johnsoni abikaasa, sai esileediks) 1869–1873 Ellen Maria Colfax (Schuyler Colfaxi abikaasa) 1885 Eliza Hendricks (Thomas Hendricksi abikaasa) 1889–1893 Anna Morton (Levi Mortoni abikaasa) 1893–1897 Letitia Stevenson (Adlai Ewing Stevensoni abikaasa) 1897–1899 Jennie Tuttle Hobart (Garret Hobarti abikaasa) 1901 Edith Roosevelt (Theodore Roosevelti abikaasa, sai esileediks) 1905–1909 Cornelia Cole Fairbanks (Charles Fairbanksi abikaasa) 1909–1912 Carrie Babcock Sherman (James Schoolcraft Shermani abikaasa) 1913–1921 Lois Irene Marshall (Thomas Marshalli abikaasa) 1921–1923 Grace Coolidge (Calvin Coolidge'i abikaasa, sai esileediks) 1925–1929 Caro Dawes (Charles Dawesi abikaasa) 1933–1941 Mariette Rheiner Garner (John Nance Garneri abikaasa) 1941–1945 Ilo Wallace (Henry Wallace'i abikaasa) 1945 Bess Truman (Harry Trumani abikaasa, sai esileediks) 1949–1953 Jane Hadley Barkley (Alben Barkley abikaasa) 1953–1961 Pat Nixon (Richard Nixoni abikaasa, sai 1969 esileediks) 1961–1963 Lady Bird Johnson (Lyndon Baines Johnsoni abikaasa, sai esileediks) 1965–1969 Muriel Humphrey Brown (Hubert Humphrey abikaasa) 1969–1973 Judy Agnew (Spiro Agnew' abikaasa) 1973–1974 Betty Ford (Gerald Fordi abikaasa, sai esileediks) 1974–1977 Happy Rockefeller (Nelson Rockefelleri abikaasa) 1977–1981 Joan Mondale (Walter Mondale'i abikaasa) 1981–1989 Barbara Bush (George Herbert Walker Bushi abikaasa, sai esileediks) 1989–1993 Marilyn Quayle (Dan Quayle'i abikaasa) 1993–2001 Tipper Gore (Al Gore'i abikaasa) 2001–2009 Lynne Cheney (Dick Cheney abikaasa) 2009–2017 Jill Biden (Joe Bideni abikaasa, sai 2021 esileediks) 2017–2021 Karen Pence (Mike Pence'i abikaasa) alates 2021 Doug Emhoff (Kamala Harrise abikaasa)